На основу члана 40. став 1. и 3. Закона о уређењу простора и грађењу („Службени гласник Републике Српске“, бр. 40/13,106/15, 3/16 и 84/19), члана 39. став 2. тачка 8. Закона о локалној самоуправи („Службени гласник Републике Српске“, бр. 97/16, 36/19 и 61/21) и члана 87. Статута града Градишка („Службени гласник града Градишка“, бр. 4/17 и 5/19) Скупштина града Градишка на сједници одржаној дана 26.7.2023. године, д о н и ј е л а ј е

**О Д Л У К У**

**о приступању изради Регулационог плана „Берек 1“**

I

 Приступа се изради Регулационог плана подручја „Берек 1“ (У даљем тексту: План).

II

 Обухват Плана је одређен у графичком прилогу који је саставни дио ове одлуке и обухвата простор површине приближно 27 ha.

 Коначна граница обухвата одредиће се у графичком дијелу Плана.

III

Плански период за који се доноси Регулациони план „Берек 1“ је петнаест година.

IV

Смјернице за израду Плана:

* План израдити у складу са одредбама Закона о уређењу простора и грађењу, Правилника о начину израде, садржају и форми докумената просторног уређења, те другим прописима из посебних области релевантних за планирање и уређење простора.
* Приликом израде плана потребно је водити рачуна о јавном интересу и општим и посебним циљевима просторног развоја.
* Код израде планских рјешења обезбиједити усаглашеност са Измјеном Просторног плана општине Градишка („Службени гласник општине Градишка“, бр. 3/08).
* Планом предвидјети грађевинске парцеле за изградњу производних објеката за реализацију инвестиционог пројекта од посебног значаја за локални економски развој односнопредвидјети изградњу садржаја везаних за пољопривредну производњу, прехрамбену и прерђивачку индустрију са складишним простором и пратећом инфраструктуром
* Планом предвидјети минималну покривеност парцеле објектима 35-40%.

V

Носилац припреме Плана је купац грађевинских парцела у обухвату Плана односно инвеститор који је дужан да у року од 15 дана од закључења уговора о купопродаји достави Градоначелнику и Одјељењу за просторно уређење и грађење образложену писмену иницијативу за израду планског акта . Носиоца израде плана ће одредити инвеститор, који је дужан сносити трошкове израде Плана

Поступак доношења плана ће се провести у складу са одредбама Закона о уређењу простора и грађењу („Службени гласник Републике Српске“, бр. 40/13,106/15, 3/16 и 84/19).

VI

 Инвеститор објеката у обухвату овог Плана дужан је доставити Одјељењу за просторно уређење и грађење преднацрт Плана у року од шест мјесеци од закључења уговора о купопродаји грађевинског земљишта**.**

 Нацрт плана ће утврдити Градоначелник, те мјесто, вријеме и начин излагања нацрта на јавни увид.

VII

 Нацрт плана ће се ставити на јавни увид у трајању од 30 дана и у овом периоду ће се прикупљати приједлози, примједбе и сугестије заинтересованих лица.

Након јавног увида провешће се јавна расправа о нацрту предметног плана.

VIII

 Приједлог плана ће утврдити Градоначелник у року од 15 дана од завршетка јавног увида и јавне расправе, а на основу нацрта који је био на јавном увиду и става о примједбама, приједлозима и мишљењима на тај нацрт и закључцима са јавне расправе.

 Уз приједлог плана Градоначелник ће поднијети Скупштини града приједлог одлуке о доношењу плана са потребним образложењем.

 У образложењу одлуке о доношењу плана Градоначелник и носилац израде плана ће дати податке о примједбама и приједлозима који су у току јавног увида и јавне расправе поднесени, те стручно образложење примједби и приједлога који нису могли бити прихваћени.

IX

 Садржај Плана мора бити у складу са Законом о уређењу простора и грађењу („Службени гласник Републике Српске“, бр. 40/13, 106/15, 3/16 и 84/19) и Правилником о начину израде, садржају и форми докумената просторног уређења („Службени гласник Републике Српске”, број: 69/13), а састојаће се од текстуалног и графичког дијела.

X

Средства за израду Плана дужан је обезбиједити инвеститор.

XI

Ова одлука ступа на снагу осмог дана од дана објављивања у „Службеном гласнику града Градишка“.

Број: 01.01-022-154/23 ПРЕДСЈЕДНИК

Датум: 26.7.2023. године СКУПШТИНЕ ГРАДА

Градишка Миленко Павловић